آمریکا پرزیدنتی دونالد ترامپ قوزیی کره-نی "ترورا دستک وئرن دؤولت‌لر" سیاهی‌سینا سالدیغینی آچیقلادی.
آمریکا پرزیدنتی دونالد ترامپ ناظیرلر توپلانتی سیندان اول مطبوعات نماینده‌لری‌نین سوال‌لارینی جاوابلاندیردی.
آمریکا پرزیدنتی قوزیی کره ایله علاقه‌دار کریتیک بیر آدیم آتتیق‌لارینی بیل‌دیره‌رک: " بو گون آمریکا قوزیی کره-نی "ترورا دستک وئرن دؤولت‌لرسیاهی‌سینا سالدی". بو، ایللرجه اول ائدیلمه‌لیدی. بو آدیم قوزیی کره ایله علاقه‌دار یئنی تحریملر و جزا‌لاری گتیره‌جک و ان قانلی رژیمه قارشی باشلادیغیمیز "ماکسیموم تضییق" کامپانیاسینی دستکله‌یه‌جک. صاباح خزینه ناظیرلیگی قوزیی کره ایله باغلی علاوه تحریملری آچیقلایا‌جاق" دئدی.
خاطیرلاداق کی، آمریکانین سابیق پرزیدنتی جورج بوش طرفیندن 2008-جی ایلده ترتیب اولونان "ترورا دستک وئرن دؤولت‌لر" سیاهی‌سیندا ایران، سودان و سوریه-ده واردیر.
آمریکانین خاریجی ایشلر ناظیری رکس تیلرسون  آغ ائوده کئچیردیگی مطبوعات توپلانتی سیندا:" دیپلوماتیک دانیشیق‌لارا عایید اومیدلریمیزی ایتیرمه‌میشیک. بو آدیم کیم رژیمینه اولان تضییقی آرتیرما و ماسا آرخاسینا کئچه‌رک موذاکیره‌یه باشلاماسا، رژیمین ایشلری‌نین داها دا پیس اولاجاغینی باشا دوشمه‌سی اوچون آتیلیر" دئمیشدی.
